# Asha Miró

Asha Maria Miró Vega (Saha, Índia, 1967), més coneguda com a Asha Miró, és una escriptora i presentadora de televisió catalana d'ascendència índia.

## Biografia

Nascuda a Saha, prop de Nasik, a la India, originalment amb el nom de Usha Ghoderao, el seu pare l'hi va canviar per Asha (Esperança) en lliurar-la a les religioses d'un orfenat; aquest era també el nom de la seva germana gran, Asha Meherkhamb. La seva primera infància va transcórrer en orfenats a Mumbai. El 1974, va ser adoptada per una família catalana i des de llavors ha viscut a Barcelona. Es diplomà en Ciències de l'Educació a la Blanquerna - Universitat Ramon Llull de Barcelona i cursà la carrera musical i de piano al Conservatori Municipal de Barcelona. Després d'estudiar a la capital catalana, es dedicà a l'ensenyament a diverses escoles de música des de 1989 a 2001. Ha treballat en diversos projectes de voluntariat a l'Índia, Ruanda i Mèxic i s'ha compromès a la comprensió intercultural i una experta en adopcions. També ha organitzat programes infantils a la televisió i ha estat presentadora de Televisió.
L'adopció i els seus dos primers viatges a l'Índia els ha descrit en dos llibres, que van ser filmats com un documental de televisió. Les seves experiències van inspirar Miró també a publicar llibres infantils. Tots ells han passat a convertir-se en els més venuts, traduïts del català a molts altres idiomes. El 2015 la versió cinematogràfica de Rastres de sàndal, va arribar a guanyar el Premi Gaudí a la millor pel·lícula en llengua catalana.
Asha Miró, que ha estat considerada com una icona de la interculturalitat, ha treballat al Departament de Comunicació del Fòrum Universal de les Cultures de Barcelona 2004, i col·labora amb diverses ONG.

## Obres

* La filla del Ganges: la història d'una adopció (2003)
* Les dues cares de la lluna (2004)
* Los cuatro viajeros en el acuario (2004
* Rastres de Sàndal (2007), conjuntament amb Anna Soler-Pont.
* Paraules retrobades. La lluita del meu pare contra l'Alzheimer (2013)
* Mihrimah, te espero entre el sol y la luna (2015), juntament amb Pere Cordón.
* Komal y la cometa de colores (2013)

## Referències

* ↑ «Asha Miró» (en castellà). Esferadelibros.com. [Consulta: 6 setembre 2021].
* 1 2 Ramos Martin, Manuel «Asha Miró narra el encuentro con su hermana biológica en su nuevo libro». El País, 28-01-2004 [Consulta: 25 abril 2017].
* ↑ «Signatura conjunta de l'Asha Miró i l'Asha Meherkhamb, les protagonistes de Les dues cares de la lluna». Casa Asia, 03-06-2004. Arxivat de l'original el 26 d’abril 2017. [Consulta: 25 abril 2017].
* ↑ Torres, Marta «Tercer grado a la diosa de la mañana». Diario de Ibiza, 16-04-2011 [Consulta: 25 abril 2017].
* ↑ Galvin, Virginia «Voluntaria en Ruanda». El País, 12-07-2003.
* ↑ «BTV Barcelona Televisió presenta la seva nova programació». La Xarxa. Comunicació Local. [Consulta: 25 abril 2017].
* ↑ «Asha Miró». Escritores.org. [Consulta: 25 abril 2017].
* ↑ S., X. «‘Rastres de sàndal', una sorpresa amb ritme de Bollywood». Diari Ara, 03-02-2015 [Consulta: 25 abril 2017].
* 1 2 «El llibre d'Asha Miró "La filla del Ganges", 19 setmanes el més venut, serà un documental». Corporació Catalana de Mitjans Audiovisuals, 09-11-2006 [Consulta: 25 abril 2017].
* ↑ Costa, Aleix «Rastres de sàndal torna a la cartellera». Núvol, 28-11-2014 [Consulta: 25 abril 2017].
* ↑ «Què se n'ha fet d'Asha Miró, i l'Empar Moliner». TV3. Corporació Catalana de Mitjans Audiovisuals, 19-04-2012 [Consulta: 25 abril 2017].
* ↑ «Memòries de vida amb Asha Miró». Canal-h.net. [Consulta: 25 abril 2017].
* 1 2 Jabois, Noemí «Asha Miró: "Los libros tienen que remover la conciencia de la gente"». ElDiario.es, 03-10-2015 [Consulta: 25 abril 2017].
* ↑ Julià, Marta «'Rastres de sàndal' critica l'auge d'adopcions "frívoles" Asha Miró i Anna Soler-Pont publiquen la primera novel·la conjunta». El Periódico, 20-01-2007 [Consulta: 25 abril 2017].
* ↑ Ginart, Belen «Asha Miró y Soler Pont retratan la globalización en positivo en 'Rastros de sándalo'». El País, 02-02-2007 [Consulta: 25 abril 2017].
* ↑ Bonilla, Lara «Asha Miró: "Quan oblides una paraula és com perdre una part de la teva vida"». Diari Ara, 19-12-2013 [Consulta: 25 abril 2017].

## Enllaços externs

* Biografia d'Asha Miró Arxivat 2017-04-26 a Wayback Machine. (castellà)